Dnes len také malé povzdychnutie. Našiel som na blogu tento článok. Zacitujem:
"Áno, ako správny Ubuntu-user nemôžem inak ako ohrnúť nosom nad deravosťou, labilitou a hardvérovou náročnosťou Windowsu..."
Poviete si, ďalší Ubuntu user, "pičmulínek" (asi by som mal dať aj TM či (R), ak je to Radkov terminus technicus). Ale takých je hromada. Stále dookola počúvam názory, že Windows (či už XP alebo Vista) je pomalší, zavírený, atď.
Napísal som aj reakciu (inak prvá pod článkom, som zvedavý na odpovede na ňu):
"aku hw narocnost myslis?
xp, ktore na mojom obstaroznom stroji (P3@733 s 512 MB RAM, 40 GB WD HDD a nv5500 grafikou) doslova leti, aj ked je obmedzovane rychlostou disku?
vistu, ktora pri vypnuti zbytocnosti ide pouzitelne na tom istom stroji, aj ked je oficialne pod minimalnymi HW poziadavkami?
ano ano, mal by som to asi porovnavat s distribuciami vydanymi v roku 2001 (ako XP) ci 2006/7 (ako vista a XP SP3). lenze kde su tie distribucie? su este tie vydania podporovane? asi ani nie. naproti tomu aj XP a aj vista su plne podporovane zo strany MS a aj zo strany vyrobcov softveru. skus si nieco skompilovat na etch, ubuntu 6.10, fedoru 6. kolko novych verzii SW pojde bez zlozitej a zdlhavej manualnej aktualizacie takmer vsetkeho naokolo (kedze v repozitaroch - ak nejake pre toto vydanie este su - uz nic aktualne nie je).
a porovnanie s najnovsimi distribuciami (ubu 9.04, mandriva 2009.1, fedora 10/11, ...) uz vobec neobstoji, pretoze na tomto stroji su s plnohodnotnym prostredim (teda nieco, v com mam aspon rovnake pohodlie ako v XP - teda od xfce vyssie) neporovnatelne pomalsie, ako vista ci xp (ano, viem si linux nastavit a vypnut nepotrebne sluzby, atd.)
toto je realny stav a pisem to ako fanusik linuxu. ak mas novy stroj, tak su rozdiely minimalne (takze pisat o HW narocnosti windows jednak nema vyznam a na druhej strane to ani nie je beznym userom meratelne) a ak mas starsi pocitac, tak linux s normalnym desktopovym prostredim NIE JE rychlejsi, ako napr. XP. bohuzial, ale nie je.
odbocka: vela ludi porovnava aj napr. narocnost efektov prostredia visty a compizu. ze compiz bezi uplne super maximalne najlepsie takmer na comkolvek, ale ze na efekty visty treba hernu grafiku. blbost. v roku 2006 som betu visty s efektami prevadzkoval na obycajnej integrovanej ati (este raz podotykam, doska a karta z roku 2006, nie dnesne 10 x vykonnejsie integrovane cipy) a islo to bez problemov. zaujimave, ze som si mohol aj pri efektoch pustit video a nesekalo. na tom super rychlom compize s vykonnejsou grafikou seka. zazrak, vsak? :-)
proti clanku nemam nic, ale taketo hlasky linuxakov ma privadzaju do zufalstva a zamotavaju zaciatocnikov (vcera som jednemupomahal so starou ihlickovou tlaciarnou - vo windows das len pridat tlaciaren, dalej, dalej, hladat, dalej, vytlacit skusobnu stranku, koniec - v linuxe musis prejst 10 diskusnych for a najst bud nejaky okypteny ovladac na podobnu 9 ihlickovu tlaciaren, alebo sa uspokojit s mensou rychlostou a dat tam generic 9pin printer driver)."
Je to smutné, ale je to tak. Celé linuxové fóra zaspamované podobnými nezmyslami a ako sa vraví, "100x opakovaná lož sa stáva pravdou".
Tak, čo som sa to dočítal na IT weboch? Vraj ľudkovia nerozbehali SP1 pre Windows Vista, pokiaľ bol na danej mašine dual-boot s GNU/Linuxom a jeho zavádzačom v MBR. Ešte ma napadlo, či je taký istý problém, ak je tam akýkoľvek iný zavádzač, ako ten z Redmontu (napr. z BSD, BeOS, ...). Je teda čas prejsť z dual-bootu Win Vista + GNU/Linux na single-boot Win Vista + nič? :-)
Po zavedení eurotarify v roamingu v lete minulého roka sa EK rozhoduje, či prinúti operátorov účtovať tieto hovory po sekundách.
Áno, najpomalší prehliadač na svete je Internet Explorer 7. Nie Firefox, nie Safari, ale obyčajný zabudovaný IE7. Nielen, že má vysokú spotrebu pamäte, nároky na CPU, ale aj neskutočne pomalé prekresľovanie okien, už pri 3-4 otvorených záložkách je aj vypnutie jednej z nich dôvodom na uvarenie kávy. Proste oproti Firefoxu, Opere, Seamonkey, Safari, IE6 či akémukoľvek inému prehliadaču, ktorý mi prešiel rukami je to nenažraná obluda. Toto je SW, ktorý by mal ťažiť zo svojej integrácie do systému? Toto je práca vývojárov za posledných 5 rokov? Sklamanie.
Za všetkým hľadaj ženu. V tomto prípade by sa našli aj dve. Dve také, ktoré ma priamo či nepriamo ťahali na Ukrajinu.
Blanka Ulaherová - veľká cestovateľka a blogerka, ktorej články o cestovaní (nielen) po Ukrajine ma priviedli na myšlienku, že by som mohol vycestovať a možno sa aj vrátil v celku domov.
slečna Liliya Kondratyeva - dievča, ktoré som si veľmi obľúbil, trénujem s ňou angličtinu (nakoľko ukrajinsky ani rusky neviem), včera som ju počul prvý krát - o tom ďalej.
Je už o mne pomaly známe, že rád "rýpem" do našich mobilných operátorov. Preto som skúsil ich centrum služieb zákazníkom, ale s tým, že som otázky poslal v angličtine (mojej biednej, prosím nekritizovať :-) ) ako turista, ktorý sa chystá na slovensko.
Najprv fakty: presne na prelome rokov 1999 a 2000 začala vysielať nová rozhlasová stanica. Rádio Expres. Spustených bolo len pár vysielačov, ale v priebehu roka 2000 bolo pokryté už celkom slušné územie. A čo je hlavné, rozširovanie pokrytia pokračovalo a dnes "je Expres v každej diere". Od začiatku sa profilovalo ako dopravné rádio. V priebehu rokov sa menil len formát hudby. Zdá sa, že úspešným je najmä ten, ktorý funguje s malými zmenami dodnes. Formát ultrahitového rádia tu v tej dobe prakticky nebol. Twist hral svoj štýl, Funradio bolo ešte hravé, Slovenský Rozhlas mal klapky na očiach (Slovensko ala komunist radio, Devin s klasikou, Regina prakticky bez pokrytia na FM a preberaným programom, RockFM sa snažilo o komerčný program). Iné rádio v podstate celé Slovensko nezasahovalo. Expresu sa to podarilo behom krátkej doby vlastnou sieťou vysielačov. No vysielanie sa ešte nepodobalo na svoju zabehnutú konkurenciu. V prvom rade som za celý prvý rok nepočul ani jednu reklamu. Jingel mali tiež "až" jeden. Napísal som ho do nadpisu :-)
Potom prišla prvá zmena. Plnohodnotné vysielanie. Hudba, ktorú inde nepočujete. Lipove dosky. To je to, čo si z tohoto obdobia pamätám. Bolo to vtedy moje obľúbené rádio. Naozaj hudba, ktorá sa inde nehrala, "pesničky na želanie", v ktorých ste si pesničku nemohli vybrať, príjemní moderátori. A proste niečo, čo inde nebolo. Ale viete, ako to je. To, čo máte radi, dlho nikdy nevydrží. Počúvanosť nebola taká, akú chceli. Tak hor sa do zmeny hudobného formátu. Z rádia, ktoré hrá to, "čo inde nepočujete" sa stalo rádio, ktoré hrá dookola jedno CD dva mesiace. Potom si napália druhé a zasa ide to ďalšie dva mesiace. A tak dookola. No čo, prestal som ho počúvať a myslel som si, že bude pokoj. Ale kdeže. Rádio Expres stúpalo v rebríčku počúvanosti. No a konkurencia si povedala: čo dokáže nejaký Expres, dokážeme tak isto. A zoznam rádií s jednoCD playlistom sa začal rozširovať. Dnes sme sa dostali do stavu, keď rádio nemá žiadnu tvár, je to v podstate len hudba, hudba, reklama, hudba. A čo je horšie, jediný iný program s ucelenou štruktúrou, viac-menej zmyslupnými vstupmi (teda viac, ako len "Nové Funradio" alebo (Pop-Rock, to môžem a som v pohode) má zasa len Expres. Uff, kde som sa to dostal.
Čo teda počúvate Vy? A ako ste spokojní?
Slovensko, tak isto ako náš západný sused má troch mobilných operátorov v sieti GSM. Ako prebiehal štart v rokoch 1999 a 2000 v ČR a ako v rokoch 2006 a 2007 na Slovensku? Článok je primárne určený ľuďom, ktorí vo fórach na stránkach venovaných mobilnej komunikácii stále nadávajú na to, ako pomaly sa u nás Telefonica O2 rozbieha. Podklady k vývoju v ČR som čerpal z tohoto článku.
Dlho som premýšľal, aký mobilný telefón si zakúpim. Nie som jednoduchý spotrebiteľ, ale ani sa nehrniem za všetkým, čo je dnes "in". Moja voľba padla na prístroj od kórejského výrobcu LG.
Čo teda od telefónu vyžadujem? Samozrejme, kvalitný zvuk pri hovore. LG KG320s toto spĺňa z oboch strán. Jednak podporuje moderné kodeky AMR (a samozrejme spätne prenos EFR, FR a HR), čo zabezpečí kvalitnejší zvuk v horších podmienkach, zlepší prednes stredných a vyšších tónov. A na druhej strane, mňa budú počuť lepšie, nakoľko prístroj je uložený v praktickom púzdierku, ktoré keď sa roztvorí, vedie zvuk z úst priamo do mikrofónu. Odskúšané, výsledok ohromujúci.